Akre (estado)

Akre es un estado de Brasil, la su kapitala es la sivdad de Rio Branco, forma parte dela rejion norte del paiz, topa al noroeste del paiz enjunta mente kon el estado de Amazonas, es el estado mas oksidental del Brasil, endemas la su frontiera internasionala es kon Bolivia i el Peru.

El territorio de Akre fue parte del territorio boliviano antika mente, fue independizado de Bolivia i fue unido al Brasil en 1902, dempues de varios aharvamientos i gerras.

Etimolojia
El nombre del estado es de orijen indijena, Akre hue anegzado al Brasil enel anyo 1904, i konvertido en estado brasileno en 1962; asegun el biervo de la etimolojia es de orijen tupi a'kir ü i ke signifika "rio vedre" o en la su forma orijinala de a'kir, ande en lingua tupi, ker signifika "deskansar, retozar"; ma esto pode ser serkano a la deformasion del biervo Aquiri, kuando los eksploradores evropeos rezoyaron komo Umákürü, o Uakiry, un biervo del dilekto ipurinã.

Istoria
El territorio de Akre, antikamente formava parte de la Repuvlika de Bolivia deskues de la independensia dela Espanya, estava eskasamente povlado el territorio, era grandemente kovierto de sharas i rios kavdalosos; se dyo akavidamiento a los madereros brasilenos para eksplotar i eksplorar las sharas akreanas, asegun se dize, ke yegaron a ser munchos sivdadanos del Brasil morando en Akre, ke finalmente impugnaron el territorio komo parte de la nasyon brasilena.

En 1899, los bolivianos kon muevas konsesiones territorialas a Brasil intentaron asegurar el control de la zona fondando como kapitala administrativa a Puerto Alonso (oy endia Porto Acre), ma los brasilenos se elevaron en una primera revuelta yamada "Revolución Acreana": el aventurero Luis Gálvez Rodríguez de Arias se autoproklamó "prezidente de la Repúvlika de Akre", intentona ke duró asta marzo de 1900 en las zonas apartadas del territorio ya ke los bolivianos rekuperaron el kontrol de la rejión. En 1902 una egzpedisión prosedente del Amazonas al mando del soldado brasileno José Plácido de Castro y otrunos seringueiros apoyados por Brasil se apropiaron del área de Xapuri i deklararon el 27 de jenero del datado anyo un "Estado Independiente del Acre" para pedir su aneksión al Brasil.

 Jeografia 
El territorio del estado del Akre kolinda al norte kon el estado de Amazonas, al sud topa kon la Repuvlika de Bolivia (departamento de Pando), al oeste kolinda kon la Repuvlika del Peru (departamentos de Ucayali i Madre de Dios), i al este kon el estado brasileno de Rondônia. El estado es partajado en belediyes, la kapitala es la sivdad de Rio Branco.

 Klima 
En el estado de Akre ay un klima en kaji todo el territorio; la mayor parte del territorio estatal es shara tropikal kon luvias todo el anyo, la rejion se afama komo la Amazonia.

 Governo i administrasion 
 Organizasion territoriala 
Los belediyes listados son kon la povlasion del anyo 2016:
BelediyePovlasionBelediyePovlasion1.Río Branco377.05712.Marechal Thaumaturgo17.4012.Cruzeiro do Sul82.07513.Porto Acre17.1113.Sena Madureira42.45114.Epitaciolândia17.0384.Tarauacá39.42715.Acrelândia14.1205.Feijó32.37216.Porto Walter11.0596.Brasileia24.31117.Capixaba10.8207.Senador Guiomard21.36918.Bujari9.5038.Plácido de Castro18.33619.Manoel Urbano8.7659.Xapuri17.89420.Jordão7.68510.Mâncio Lima17.54521.Assis Brasil6.86311.Rodrigues Alves17.46422.Santa Rosa do Purus6.021

 Ver endemas 
 Brasil

Referensias

 Atamientos eksternos 

Kateggoría:Vikipedya:Artikolos kon grafia ladina
Katēggoría:Estados de Brasil